KOMISIJOS SPRENDIMAS
2007 m. spalio 2 d.
nustatantis bendrąją duomenų ir informacijos pateikimo pagal Europos Parlamento ir Tarybos reglamentą (EB) Nr. 850/2004 dėl patvariųjų organinių teršalų formą
(Pranešta dokumentu Nr. C(2007) 4409)
(2007/639/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 850/2004 dėl patvariųjų organinių teršalų ir iš dalies keičiantį Direktyvą 79/117/EEB (1), ypač į jo 12 straipsnio 4 dalį,
kadangi:
(1)
Reglamento (EB) Nr. 850/2004 12 straipsniu valstybių narių reikalaujama reguliariai teikti Komisijai įvairius duomenis ir informaciją.
(2)
Turėtų būti nustatyta bendroji tų duomenų ir informacijos pateikimo forma.
(3)
Šiame sprendime numatytos priemonės atitinka Tarybos direktyvos 67/548/EEB (2) 29 straipsniu įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės Komisijai perduoda pagal Reglamento (EB) Nr. 850/2004 12 straipsnio 1, 2 ir 3 dalis teiktinus duomenis ir informaciją pagal šio sprendimo priede nurodytą formą.
2 straipsnis
Šis sprendimas skiriamas valstybėms narėms.
Priimta Briuselyje, 2007 m. spalio 2 d.